* Αυτό το λήμμα αφορά στην Επαρχία της Λαϊκής Δημοκρατίας της Κίνας η οποία δεν έχει τον έλεγχο της περιοχής.  Για τη διοικητική διαίρεση της Δημοκρατίας της Κίνας, δείτε: Επαρχία Ταϊβάν (Δημοκρατία της Κίνας).

Η **Επαρχία Ταϊβάν** της Λαϊκής Δημοκρατίας της Κίνας (απλοποιημένα κινεζικά: 台湾省, παραδοσιακά κινεζικά: 臺灣省 ή 台灣省, πινγίν: Táiwān shěng) είναι αμφισβητούμενο έδαφος το οποίο, η Λαϊκή Δημοκρατία της Κίνας θεωρεί πως αποτελεί μία από τις επαρχίες της. Η Λαϊκή Δημοκρατία της Κίνας δεν είχε όμως ποτέ τον πραγματικό έλεγχο του εδάφους. Αντ' αυτού, τελεί υπό τον ντε φάκτο έλεγχο της Δημοκρατίας της Κίνας / ROC (σήμερα γνωστή ως Ταϊβάν), από το τέλος του Κινεζικού Εμφυλίου Πολέμου και την ίδρυση της Λαϊκής Δημοκρατίας της Κίνας το 1949.

Έμμεση συνέπεια της ντε φάκτο κατάστασης της Ταϊβάν ως ανεξάρτητη χώρα, είναι το γεγονός ότι η Λαϊκή Δημοκρατία της Κίνας δεν έχει επαρχιακή κυβέρνηση ή επαρχιακό κυβερνήτη για την Ταϊβάν. Στην πράξη, τον ρόλο αυτό κατέχει το Γραφείο Υποθέσεων της Ταϊβάν του Κρατικού Συμβουλίου της Λαϊκής Δημοκρατίας της Κίνας.

Η Λαϊκή Δημοκρατία της Κίνας θεωρεί πως αποτελεί το διάδοχο κράτος της, προ του 1949, Δημοκρατίας της Κίνας και τη μόνη νόμιμη αρχή της Κίνας από την ίδρυσή της, την 1η Οκτωβρίου 1949, και αντιμετωπίζει την Ταϊβάν ως μέρος μιας «αδιαίρετης Κίνας». Η κυβέρνηση της Δημοκρατίας της Κίνας αυτό το αμφισβητεί. 

Η κυβέρνηση της Δημοκρατίας της Κίνας, η οποία στην πραγματικότητα ελέγχει την «Επαρχία Ταϊβάν», αναφέρεται συχνά από την ΛΔΚ ως «Αρχές της Ταϊβάν». Η Λαϊκή Δημοκρατία της Κίνας και η Δημοκρατία της Κίνας δεν αναγνωρίζουν επίσημα η μία την άλλη.

Η Δημοκρατία της Κίνας στην Ταϊβάν αναγνωρίζεται σήμερα από 20 χώρες, και δεν είναι πλέον μέλος του Οργανισμού Ηνωμένων Εθνών ή των υποοργανισμών του από το 1971. Ωστόσο, οι περισσότερες χώρες διατηρούν ανεπίσημες σχέσεις με την Ταϊβάν.

Παραπομπές
----------

1. ↑  «gwytb.gov.cn». Αρχειοθετήθηκε από το πρωτότυπο στις 16 Μαρτίου 2015. Ανακτήθηκε στις 25 Φεβρουαρίου 2015.
2. ↑  «The PRC Government website contains numerous references to "Taiwan authorities"». Αρχειοθετήθηκε από το πρωτότυπο στις 8 Ιανουαρίου 2014. Ανακτήθηκε στις 9 Μαΐου 2015.
3. ↑  Biding Time: The Challenge of Taiwan's International Status | Brookings Institution
4. ↑  Taiwan’s UN Dilemma: To Be or Not to Be | Brookings Institution

Εξωτερικοί σύνδεσμοι
--------------------

* Επίσημος ιστότοπος

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Διοικητική διαίρεση της Λαϊκής Δημοκρατίας της Κίνας |
| --- |
|  |
| Επαρχίες¹ | 
* Ανχουέι
* Γιουνάν
* Γκουανγκντόνγκ
* Κανσού
* Κουεϊτσόου
* Λιαονίνγκ
* Σαανσί
* Σαντόνγκ
* Σανσί
* Σιτσουάν
* Τσετσιάνγκ
* Τσιανγκσί
* Τσιανγκσού
* Τσιλίν
* Τσινγκχάι
* Φουτσιάν
* Χαϊνάν
* Χεϊλονγκτσιάνγκ
* Χεμπέι
* Χενάν
* Χουπέι
* Χουνάν
 |  |
|  |
| Αυτόνομες περιφέρειες | 
* Κουανγκσί
* Εσωτερική Μογγολία
* Νινγκσιά
* Θιβέτ
* Σιντσιάνγκ
 |
|  |
| Άμεσα ελεγχόμενοι δήμοι | 
* Πεκίνο
* Τσονγκτσίνγκ
* Σαγκάη
* Τιεντσίν
 |
|  |
| Ειδικές διοικητικές περιφέρειες | 
* Χονγκ Κονγκ
* Μακάου
 |
|  |
| Άλλες | 
* *Ταϊβάν¹*
 |
|  |
| 
**Σημείωση**: 1. Η ΛΔ Κίνας διεκδικεί την Ταϊβάν ως επαρχία της, όμως αυτή διοικείται ως ανεξάρτητο κράτος με την ονομασία Δημοκρατία της Κίνας. |

 |